Kongens nei (film)

Kongens nei er en norsk historisk dramafilm fra 2016, regissert av Erik Poppe og skrevet av Jan Trygve Røyneland og Harald Rosenløw Eeg. Hovedrollene spilles av Jesper Christensen og Anders Baasmo Christiansen. Filmen handler om kong Haakons flukt under den tyske invasjonen av Norge i 1940. Filmen er basert på Alf R. Jacobsens bok med samme navn fra 2011.

Kongens nei ble 8. september 2016 valgt som Norges kandidat til Oscar for beste fremmedspråklige film til den 89. Oscar-utdelingen. Filmen vant fem priser under Kanonprisen 2016 i forbindelse med filmefestivalen Kosmorama og åtte priser under Amandaprisen 2017 Filmen har dermed vunnet flest Amandapriser og er med sine tretten nominasjoner i tillegg den filmen med flest nominasjoner foran en Amandautdeling.

Filmen regnes som den første i trilogien Et skjørt demokrati, hvor de to andre filmene er Utøya 22. juli og Quislings siste dager.

 Handling 
miniatyr|Kongens skriftlige svar på tysk okkupasjon.
Kongens nei handler om kongefamiliens flukt fra den tyske krigsmakten og kong Haakons vanskelige valg etter Tysklands invasjon av Norge og senkningen av Blücher ved Oscarsborg natt til 9. april 1940. Filmen starter ettermiddagen 8. april og følger kong Haakon og presset han var under med Tysklands krav til kapitulasjon, en passiv regjering, og en kampklar kronprins Olav.

 Produksjon 
Jan Trygve Røyneland ble presentert to ulike prosjekter av filmprodusent Finn Gjerdrum i 2011, der det ene var historien basert på Alf. R Jacobsens bok, Kongens nei. Røyneland startet arbeidet med filmmanuset høsten 2011. Senere på året vant Røyneland en manuskonkurranse for Kongens nei under filmfestivalen Movies on War. Harald Rosenløw Eeg ble kort tid etter med som manusforfatter på prosjektet. I januar 2013 lanserte Paradox Film og produsent Finn Gjerdrum filmen med en antatt premiere i 2014. Erik Poppe ble samtidig lansert som regissør for filmen.

I november 2013 ble det klart at Anders Baasmo Christiansen skulle spille rollen som kronprins Olav mens danske Jesper Christensen fikk rollen som kong Haakon. I april 2015 ble det offentliggjort at Tuva Novotny skulle spille rollen som kronprinsesse Märtha.

Norsk filminstitutt ga filmen 13 millioner NOK i støtte i januar 2014. De første opptakene til filmen startet i april 2014.

 Rolleliste  
miniatyr|Erik Poppe med medvirkende ved Berlinale.
 Jesper Christensen som Kong Haakon VII
 Anders Baasmo Christiansen som Kronprins Olav
 Tuva Novotny som Kronprinsesse Märtha
 Karl Markovics som Curt Bräuer
 Katharina Schüttler som Anneliese Bräuer
 Juliane Köhler som Diana Müller
 Rolf Kristian Larsen som Sersjant Brynjar Hammer
 Andreas Lust som Oberstleutnant Hartwig Pohlman
 Erik Hivju som Oberst Birger Eriksen
Eric Vorenholt som Arne Hammer
Arthur Hakalahti som Gardist Fredrik Seeberg
 Lage Kongsrud som Prins Harald
 Sofie Falkgård som Prinsesse Ragnhild
 Ingrid Ross Raftemo som Prinsesse Astrid
 Ketil Høegh som  Utenriksminister Halvdan Koht
 Svein Tindberg som Hoffsjef Peder Anker Wedel Jarlsberg
 Gerald Pettersen som Statsminister Johan Nygaardsvold
 Jan Frostad som  Stortingspresident C.J. Hambro
 Hans Jacob Sand som Forsvarsminister Birger Ljungberg
 Nicolay Lange-Nielsen som Major Nikolai Ramm Østgaard
 Torfinn Nag som Politimester Kristian Welhaven
 Randolf Walderhaug som Kaptein Bjart Ording
 Udo Schenk som Adolf Hitler (stemmen)
Espen Sandvik som Kaptein Magnus Sødem
Jan Petter Dickman som Ivar Lykke 
Finn Gjerdrum som Jon Sundby
Kaare Storemyr som Johan Ludwig Mowinckel

 Priser og nominasjoner 
 Pris Klasse Mottaker/nominert Resultat Amandaprisen 2017   Beste norske kinofilm  Finn Gjerdrum og Stein B. Kvae   Beste regi  Erik Poppe   Beste mannlige skuespiller  Jesper Christensen   Beste mannlige birolle  Karl Markovics   Beste mannlige birolle  Anders Baasmo Christiansen   Beste filmmanus  Harald Rosenløw Eeg og Jan Trygve Røyneland   Beste foto  John Christian Rosenlund   Beste produksjonsdesign/scenografi     Beste visuelle effekter     Beste musikk     Beste klipp  Einar Egeland   Beste lyddesign  Christian Schaanning   Folkets Amanda     Kanonprisen 2016  Beste manus  Harald Rosenløw Eeg og Jan Trygve Røyneland   Beste regi  Erik Poppe   Beste mannlige hovedrolle  Jesper Christensen   Beste lyddesign  Christian Schaanning   Beste foto  John Christian Rosenlund   Beste klipp  Einar Egeland   Beste produsent  Finn Gjerdrum og Stein B. Kvae   Filmwebs Kanonpris   

 Referanser 

 Eksterne lenker 

Kategori:Filmer fra 2016
Kategori:Norske filmer fra 2010-årene
Kategori:Filmer regissert av Erik Poppe
Kategori:Norske biografiske filmer
Kategori:Norske dramafilmer
Kategori:Norske krigsfilmer
Kategori:Filmer om Norge under andre verdenskrig
Kategori:Filmer basert på virkelige hendelser
Kategori:Amanda for beste norske film‎
Kategori:Amandaprisen 2017
Kategori:Filmer med vinnere av Kanonprisen‎
Kategori:Vinnere av Kanonprisens publikumspris‎
Kategori:Norske Oscar-kandidater
Kategori:Norske filmer om andre verdenskrig